รัฐบาลไทย-ข่าวทำเนียบรัฐบาล-มท. สนองนโยบายรัฐบาล เดินหน้าปฏิบัติการแก้ไขปัญหายาเสพติดทุกมิติ พร้อมบูรณาการฐานข้อมูลยาเสพติด ร่วมกับ ป.ป.ส. สตช. และ สธ. อย่างเป็นระบบ เพื่อแก้ปัญหายาเสพติดทุกระดับ
วันพฤหัสบดีที่ 24 พฤศจิกายน 2565
มท. สนองนโยบายรัฐบาล เดินหน้าปฏิบัติการแก้ไขปัญหายาเสพติดทุกมิติ พร้อมบูรณาการฐานข้อมูลยาเสพติด ร่วมกับ ป.ป.ส. สตช. และ สธ. อย่างเป็นระบบ เพื่อแก้ปัญหายาเสพติดทุกระดับ
มท. สนองนโยบายรัฐบาล เดินหน้าปฏิบัติการแก้ไขปัญหายาเสพติดทุกมิติ พร้อมบูรณาการฐานข้อมูลยาเสพติด ร่วมกับ ป.ป.ส. สตช. และ สธ. อย่างเป็นระบบ เพื่อแก้ปัญหายาเสพติดทุกระดับ ให้ยาเสพติดหมดไปจากสังคมไทยอย่างยั่งยืน
เมื่อวันที่ 23 พ.ย. 65 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า รัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้กําหนดให้การปราบปรามยาเสพติดเป็นวาระแห่งชาติ ถือเป็น 1 ใน 12 นโยบายสําคัญของรัฐบาล ที่ต้องปฏิบัติอย่างต่อเนื่อง เพื่อทําให้ประเทศไทยถึงจุดเปลี่ยนที่สําคัญ ซึ่งปัญหายาเสพติดเป็นปัญหาที่มีความสลับซับซ้อน ที่ต้องมีการเปลี่ยนแปลงปรับปรุงวิธีการอยู่ตลอดเวลา ด้วยความเข้าใจในปัญหาและการประสานงานการบูรณาการงานร่วมกัน ตั้งแต่ระดับนโยบายจนถึงระดับชุมชนและหมู่บ้าน ซึ่งกระทรวงมหาดไทย ได้สนับสนุนการปฏิบัติงานด้านการแก้ไขปัญหายาเสพติดในระดับพื้นที่ในทุกมิติ เช่น การจัดชุดรักษาความปลอดภัยประจําหมู่บ้าน ชุดปฏิบัติการประจําตําบล หรือต้องเข้าค้นหาผู้เสพยาเสพติดในหมู่บ้าน ชุมชน เพื่อลงทะเบียนเข้าระบบ สอดส่อง เฝ้าระวัง และป้องกันยาเสพติดในแหล่งมั่วสุม สถานบันเทิง โดยเฉพาะอย่างยิ่งสถานบริการ ซึ่งพบว่ามีปัญหา คือ การปล่อยปละละเลยให้เด็กอายุไม่ถึงเข้าไป ส่วนปัญหายาเสพติด ที่จะต้องบูรณาการร่วมกับสํานักงานตํารวจแห่งชาติในระดับพื้นที่ กระทรวงมหาดไทยพร้อมในการบูรณาการฐานข้อมูลยาเสพติด แลกเปลี่ยนข้อมูลข่าวสาร ร่วมกับ ป.ป.ส. สํานักงานตํารวจแห่งชาติ กระทรวงสาธารณสุข และหน่วยงานที่เกี่ยวข้อง เพื่อแก้ปัญหาทุกระดับ และใช้ประโยชน์ร่วมกันอย่างเป็นระบบ โดยในวันนี้ ขอหยิบยกผลการปฏิบัติในบางส่วนมาเล่าเป็นอุทาหรณ์เพื่อเป็นเครื่องเตือนใจไม่ให้กระทําผิด ได้แก่
1.จังหวัดกําแพงเพชร เจ้าหน้าที่ตํารวจ บก.สกส.บช.ปส. ร่วมกันจับกุมตัว 4 ผู้ต้องหา คือ 1.นายเนติพงษ์ อายุ 22 ปี 2.นายนพเดช อายุ 28 ปี 3.นายเอกภพ อายุ 35 ปี ลําดับ (1-3 เป็นกลุ่มชาติพันธุ์ม้ง จ.ตาก) 4.นายจักรกฤษณ์ อายุ 53 ปี หลังสืบทราบเบาะแสการขนยาเสพติด กระทั่งช่วงเช้าของวันที่ 21 พ.ย. เจ้าหน้าที่ตํารวจสะกดรอยติดตามรถของขบวนการ ซึ่งตรงตามที่สืบทราบมา จนเวลาประมาณ 16.00 น. สามารถสกัดจับรถต้องสงสัย มี นายเนติพงษ์, นายนพเดช และ นายเอกภพ เป็นผู้ขับขี่และนั่งมากับรถ ตรวจสอบในรถพบยาบ้า ถูกซุกซ่อนมาในกระเป๋า 16 ใบ รวม 1,600,000 เม็ด ภายในรถกระบะ นอกจากนี้ ยังตรวจยึดโทรศัพท์มือถือ 7 เครื่อง, ไอแพดสีดํา 1 เครื่อง ทั้งหมดรับว่า รับจ้างขนยาบ้าไปส่งลูกค้าตามที่ผู้ว่าจ้างสั่งการ จึงแจ้งข้อกล่าวหา "ร่วมกันกับพวกที่หลบหนี จําหน่ายโดยการมีไว้เพื่อจําหน่ายซึ่งยาเสพติดให้โทษประเภท 1 (ยาบ้า) อันเป็นการทําให้เกิดผลกระทบต่อความมั่นคง ของรัฐหรือความปลอดภัยของประชาชนทั่วไปก่อให้เกิดการแพร่กระจายในกลุ่มประชาชน” โดยจับกุมผู้ต้องหาทั้ง 3 คน ได้ที่บริเวณสถานีบริการปั๊มน้ํามัน ปตท. ถนนกําแพงเพชร-สุโขทัย ต.พรานกระต่าย อ.พรานกระต่าย จ.กําแพงเพชร ต่อมาเวลา 16.00 น. ขยายผลจับกุมเครือข่ายอีก 1 รายคือ นายจักรกฤษณ์ ได้เป็นคนที่ 4 ที่ลานจอดรถ ห้างสรรพสินค้าแห่งหนึ่ง สาขาสามชุก อ.สามชุก จ.สุพรรณบุรี ซึ่งเจ้าหน้าที่ดําเนินการขยายผลติดตามจับกุมขบวนการยาเสพติดที่เกี่ยวข้องเพื่อมาดําเนินคดีต่อไป
2.จังหวัดหนองคาย นายพร้อมชาย สนิทวงศ์ ณ อยุธยา ผอ.สํานักงานศุลกากรภาคที่2 นายวุฒิ เร่งประดุงทอง ผอ.สํานักงานศุลกากรหนองคาย พ.ต.อ.ยุทธนา งามชัด ผกก.สภ.เมืองหนองคาย นายประทีป อุ่ยเจริญ นอภ.เมืองหนองคาย นายวศินพิศุต พุทธนิมนต์ หน.ฝ่ายสืบสวนและปราบปรามส่วนควบคุมทางศุลกากรร่วมกันแถลงข่าวการจับกุมนายประสิทธิ์ อายุ 53 ปี พร้อมของกลางยาบ้า 3,860,000 เม็ด, ยาอี 5,000 เม็ด ไอซ์ 10 กก. มูลค่ารวมประมาณ 100 ล้านบาท โดยทั้งหมดซุกซ่อนอยู่ในถังน้ํามันรถบรรทุกน้ํามันของบริษัทแห่งหนึ่ง ซึ่งการจับกุมในครั้งนี้ เกิดขึ้นเมื่อช่วงเช้าวันนี้ โดยนายประสิทธิ์ ขับรถบรรทุกน้ํามันกลับเข้าประเทศ เจ้าหน้าที่ได้ทําการตรวจสอบโดยใช้รถเอกซเรย์พบว่ามีความผิดปกติที่ถังน้ํามัน ตรวจสอบอย่างละเอียดพบว่ามีวัตถุต้องสงสัยว่าจะเป็นยาเสพติดซุกซ่อนอยู่ เมื่อนําออกมาจากถังน้ํามันก็พบว่าเป็นยาบ้า ยาอี และยาไอซ์ จํานวนดังกล่าว จากการสอบสวนนายประสิทธิ์ ให้การรับสารภาพว่าเมื่อวันที่ 21 พ.ย.ที่ผ่านมา ได้มีคนลาวไม่ทราบชื่อติดต่อมาให้จอดรถตามป่าข้างทางก่อน แล้วมี 3 คน ขนของมาขึ้นรถให้ บอกให้ตนนํายาเสพติดทั้งหมดไปส่งที่เขาหินซ้อน จ.ปราจีนบุรี ให้เงินมาก่อนแล้ว 50,000 บาท และจะมีการแจ้งจุดนําส่งยาเสพติดอีกครั้ง ซึ่งเจ้าหน้าที่จะทําการสอบสวนและดําเนินกคดีตามกฎหมายต่อไป
3.จังหวัดบุรีรัมย์ นายกิติพัฒน์ กะวัง นายอําเภอประโคนชัย พ.ต.อ.เจตน์สฤษฏิ์ แพ่งศรีสาร ผกก.สภ.ประโคนชัย พร้อมด้วย ปลัดอําเภอฝ่ายความมั่นคง ผู้ใหญ่บ้านและผู้ช่วยผู้ใหญ่บ้าน ม.10 ต.ประโคนชัย สมาชิกกองอาสารักษาดินแดนอ.ประโคนชัยที่ 6 ร่วมกับเจ้าหน้าที่ตํารวจชุดสืบสวนปราบปราม สภ.ประโคนชัย จ.บุรีรัมย์ ร่วมกันดําเนินการจับกุมตัว ผู้ต้องหา 3 ราย คือ 1) นายฉลาดหรือเอส อายุ 35 ปี 2) น.ส.ญาณพัฒน์หรือป๊อป อายุ 28 ปี และ 3) นายวสันต์ หรือเบส อายุ 29 ปี รวมของกลางยาบ้า 178 เม็ด นําส่งพนักงานสอบสวน เพื่อดําเนินคดีตามกฎหมายต่อไป
4.จังหวัดกระบี่ นายพุฒิพงศ์ ศิริมาตย์ ผู้ว่าราชการจังหวัดกระบี่ ได้สั่งการให้ นายภูเมศ ไกรทอง ป้องกันจังหวัดกระบี่ และสมาชิกกองร้อย อส.จ.กระบี่ที่ 1 บูรณาการร่วมกับ กําลังเจ้าหน้าที่ฝ่ายความมั่นคงอําเภอเหนือคลอง ดําเนินการปิดล้อม ตรวจค้น เพื่อกวาดล้างยาเสพติด ตามโครงการการบูรณาการป้องกันและปราบปรามยาเสพติด ประจําปีงบประมาณ พ.ศ. 2566 จังหวัดกระบี่ ผลการปฏิบัติสามารถจับกุมนายสุภาพ หรือเดช อายุ 58 ปี หมู่ที่ 7 ตําบลเหนือคลอง อําเภอเหนือคลอง จังหวัดกระบี่ ยึดยาบ้าจํานวน 262 เม็ด โดยแจ้งข้อกล่าวหามีจําหน่ายยาเสพติดให้โทษประเภท 1 (เมทแอมเฟตามีนหรือยาบ้า) ไว้ในครอบครอง เพื่อจําหน่าย และนําตัวผู้ต้องหาพร้อมของกลางส่งพนักงานสอบสวนสถานีตํารวจภูธรเหนือคลอง เพื่อดําเนินคดีตามกฎหมาย ต่อมาตรวจสอบในพื้นที่ตําบลเหนือคลอง ตําบลปกาสัย และตําบลตลิ่งชัน ผลปฏิบัติพบผู้เสพยาเสพติด จํานวน 9 ราย ซึ่งจะได้นําตัวผู้เสพทั้ง 9 ราย เข้าสู่กระบวนการบําบัดรักษาเป็นลําดับต่อไป
5.จังหวัดพระนครศรีอยุธยา นายนิวัฒน์ รุ่งสาคร ผวจ.พระนครศรีอยุธยา มอบหมายให้ นายอดิเรก อุ่นโอสถ นายอําเภอลาดบัวหลวง สั่งการให้ นายภูวริน บุญภูพันธ์ตันติ ปลัดอําเภอหัวหน้ากลุ่มบริหารงานปกครอง นายอานนท์ ไชยชาติ ปลัดอําเภอ นํากําลัง ชป.ศป.ปส.อ.ลาดบัวหลวง ประกอบด้วยฝ่ายความมั่นคงอําเภอลาดบัวหลวง สนธิกําลังเจ้าหน้าที่ตํารวจ สภ.ลาดบัวหลวง นําโดย พ.ต.อ.จักรพันธ์ โอสถากันต์ ผกก.สภ.ลาดบัวหลวง ลงพื้นที่ปิดล้อมตรวจค้นบ้านเป้าหมายยาเสพติด บริเวณพื้นที่หมู่ 7 ต.พระยาบันลือ อ.ลาดบัวหลวง จ.พระนครศรีอยุธยา ตรวจค้นพบชายต้องสงสัยทราบชื่อคือ นายไกรสร อายุ 39 ปี เจ้าหน้าที่จึงเข้าควบคุมตัว จากการตรวจค้นพบยาบ้าอยู่ในกล่องเหล็กที่กระเป๋าคาดอก 3 เม็ด โดยยอมรับว่ายาบ้าดังกล่าวซื้อมาเพื่อนํามาเสพ ต่อมาได้เข้าตรวจค้นบ้านต้องสงสัยในเขต ม.7 ต.พระยาบันลือ อ.ลาดบัวหลวง เป็นบ้านไม้ ยกสูง ของ นายภาคภูมิ อายุ 29 ปี หลังถูกร้องเรียนผ่านศูนย์ดํารงธรรมอําเภอลาดบัวหลวง ว่าบ้านหลังดังกล่าวมีพฤติกรรมมั่วสุมยาเสพติด และมีวัยรุ่นเข้าออกเป็นจํานวนมาก เมื่อเจ้าหน้าที่ไปถึง ปรากฎว่า นายภาคภูมิ ได้ทิ้งสิ่งของบางอย่างลงน้ํา โดย เจ้าหน้าที่จึงลงไปงมก็พบยาบ้า 107 เม็ด จึงยึดไว้เป็นของกลาง จากนั้นจึงนําตัวทั้ง 2 ราย ส่งดําเนินคดีตามกฎหมายต่อไป
นายสุทธิพงษ์ฯ กล่าวต่อว่า นอกจากนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ยังได้กําชับให้ฝ่ายปกครอง บูรณาการทุกหน่วยงาน จะต้องทําแผนปฏิบัติการอย่างเป็นระบบ เพื่อให้ครอบคลุมพื้นที่เป้าหมาย และกําหนดขั้นตอนอย่างชัดเจน พร้อมติดตามประเมินผลให้ผู้บังคับบัญชาแต่ละระดับชั้นทราบ รวมถึงแจ้งให้ ป.ป.ส. และศูนย์ปฏิบัติการป้องกันและปราบปรามยาเสพติดแห่งชาติ บูรณาการแผนงานต่าง ๆ เพื่อให้ประสานสอดคล้อง และสร้างกลไกในการกํากับดูแลในทุก ๆ ด้านให้เป็นไปในทิศทางเดียวกัน เพื่อให้มีความคืบหน้าที่เป็นรูปธรรม และบรรลุผลตามเป้าหมายที่กําหนดไว้ สิ่งที่สําคัญ คือ ผู้เสพและผู้ขาย ทุกหน่วยงานจะต้องตรวจสอบบุคลากรข้าราชการ และเจ้าหน้าที่ในสังกัด และ Re X-Ray เพื่อไม่ให้เข้าไปยุ่งเกี่ยวกับขบวนการยาเสพติด ไม่ว่าจะเป็นผู้เสพ หรือสนับสนุนกลุ่มผู้ค้ายาเสพติด จะต้องเอาผิดทั้งวินัยและอาญาอย่างเด็ดขาด หากพบเจ้าหน้าที่ที่เกี่ยวข้องผู้บังคับบัญชาต้องถูกลงโทษด้วย หากพบเห็นการกระทําความผิดดังกล่าวหรือต้องการแจ้งเบาะแสสามารถโทรสายด่วน ศูนย์ดํารงธรรม 1567 ได้ตลอด 24 ชั่วโมง เพื่อจะได้เร่งดําเนินการตามกฎหมาย เพื่อให้ยาเสพติดหมดไปจากสังคมไทยอย่างยั่งยืน